Per proposta de llei de l'11 de febrer del 1879, el Govern determinà l'obertura de concurs per a la “construcció d'un port metàl·lic sobre el riu Douro, a l'indret que es consideri més convenient davant de la ciutat de Porto, per a substituir l'actual pont penjant”, després que el Govern no acceptés un projecte de la firma G. Eiffel et Cie. que només contemplava una plataforma al nivell de la Ribeira, amb un sector llevadís a la part central. Es tractava d'un projecte que va merèixer un Gran Premi a l'Exposició Universal de París (1878), però que no servia per a una eficaç connexió entre els nuclis urbans de Porto i Gaia. Per això aquell concurs imposà com a condició necessària la concepció d'un pont amb dues plataformes. Es presentaren nombrosos projectes i guanyà l'empresa belga Société de Willebroeck amb un projecte de l'enginyer Teófilo Seyrig, que ja havia estat l'autor de la concepció i cap de l'equip de projecte del Pont de Dona Maria Pia.